Document ID: 31991D0583

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Οκτωβρίου 1991 για τροποποίηση της απόφασης 90/644/ΕΟΚ σχετικά με την εκκαθάριση των λογαριασμών των κρατών μελών που αφορούν τις δαπάνες που έχουν χρηματοδοτηθεί από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 1988 (91/583/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 729/70 του Συμβουλίου της 2ας Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5 παράγραφος 2,
Κατόπιν διαβουλεύσεως με την Επιτροπή του Ταμείου,
Εκτιμώντας:
ότι με την απόφαση 90/644/ΕΟΚ (3), η Επιτροπή δεν έκανε αποδεκτό, με επιφύλαξη, το ποσό των 446 472 537 γαλλικών φράγκων, όσον αφορά τη μη είσπραξη της συμπληρωματικής εισφοράς στον τομέα του γάλακτος- ότι η Επιτροπή προθυμοποιήθηκε να επανεξετάσει αυτή την απόρριψη υπό τον όρο ότι η Γαλλία θα προσκομίσει τις αναγκαίες αποδείξεις, ώστε να παραμεριστούν οι αμφιβολίες σχετικά με την ορθή εφαρμογή του εν λόγω καθεστώτος- ότι οι εν λόγω αποδείξεις προσκομίστηκαν στο μεταξύ τόσο από τους επιτόπιους ελέγχους όσο και από μια νέα ανάλυση των διαθέσιμων στατιστικών στοιχείων- ότι, επομένως, το ποσό που κατακρατήθηκε κατά την εκκαθάριση του οικονομικού έτους 1988 μπορεί να αποδεσμευτεί-
ότι, με βάση την απόφαση 90/644/ΕΟΚ, δεν αναγνωρίσθηκαν, όσον αφορά τις επιστροφές στην εξαγωγή που χορηγήθηκαν στους τομείς των σιτηρών και της ζάχαρης τα ακόλουθα ποσά: 27 510 204 γερμανικά μάρκα για τη Γερμανία, 125 403 941 ολλανδικά φιορίνια για τις Κάτω Χώρες, 547 383 456 γαλλικά φράγκα για τη Γαλλία και 45 027 353 δανικές κορώνες για τη Δανία- ότι, ωστόσο, η Επιτροπή δεσμεύτηκε να επανεξετάσει την απόρριψη αυτή εάν τα ενδιαφερόμενα κράτη μέλη προβούν σε συμπληρωματικό έλεγχο των εν λόγω δαπανών και προσκομίσουν αποδείξεις ικανές να διαλύσουν τις αμφιβολίες σχετικά με το βάσιμο των δηλωμένων επιστροφών- ότι οι έρευνες που πραγματοποιήθηκαν, ως συνέπεια αυτής της επιφύλαξης, στις εξαγωγικές επιχειρήσεις στη Γερμανία, στις Κάτω Χώρες και τη Δανία, δεν αποκάλυψαν ανωμαλίες- ότι πρέπει, ως εκ τούτου, να αναληφθούν τα κρατηθέντα ποσά που αφορούν τη Γερμανία, τη Δανία και τις Κάτω Χώρες- ότι δεν είναι δυνατόν να ληφθεί μια ανάλογη απόφαση υπέρ της Γαλλίας, έχοντας υπόψη τις καθυστερήσεις που παρατηρήθηκαν σε αυτό το κράτος μέλος σχετικά με την εξέλιξη της συμπληρωματικής αυτής έρευνας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 90/644/ΕΟΚ αντικαθίσταται, όσον αφορά τη Δανία, τη Γερμανία, τη Γαλλία και τις Κάτω Χώρες, από το παράρτημα της παρούσας απόφασης.
Άρθρο 2
1. Τα ακόλουθα ποσά καταβάλλονται στο πλαίσιο των προκαταβολών που πληρώνονται για το οικονομικό έτος 1991:
- για τη Δανία: 45 027 353 δανικές κορώνες,
- για τη Γερμανία: 27 510 204 γερμανικά μάρκα,
- για τη Γαλλία: 446 472 537 γαλλικά φράγκα,
- για τις Κάτω Χώρες: 125 403 941 ολλανδικά φιορίνια.
2. Οι δαπάνες οι οποίες είναι αποτέλεσμα της παρούσας απόφασης καταλογίζονται στο κεφάλαιο Β1-37 του προϋπολογισμού.
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 31 Οκτωβρίου 1991.

Labels: 18
15
4